\ue50a　时间:2019-03-16　21:13　\ue50b\ue50a信息来源:本站原创　\ue50b\ue50a点击:　\ue50b\ue50a次\ue50b\ue50a【字体:　\ue50b\ue50a大\ue50b\ue50a中\ue50b\ue50a小\ue50b\ue50a】　\ue50b湘西　(一)　湘西千嶂地,民俗质朴然。　四季为农作,一心思泰安。　贫穷潜富贵,勤奋毋清闲。　到老终无怨,庸庸又几年。　(二)　风微雾渐浓,村隐树朦胧。　流水东西异,映形上下同。　山高无远近,天阔有阴晴。　春走湘西界,晨临妙曲中。　(三)　芙蓉初露暾,酉水接王村。　波映虹桥卧,楼悬玉瀑奔。　古溪铜作记,青石影留痕。　米豆胡家好,时过品有温。　(四)　风光醇似酒,一醉到湘西。　人蹑云端外,猿喧山涧低。　氤氲吞隧道,陡峭向虹霓。　已过张家界,可闻苗寨鸡。　(五)　岩峦夹云浪,短棹复歌行。　淡水流城下,银钩起路傍。　草深啼岳麓,花尽别衡阳。　向壁孤风月,辞君两鬓霜。　(六)　碧水沱江浪拍堤,凤凰娇傲媚湘西。　思怀梦里春心动,吊脚楼前郎子迷。　夜月溪桥来燕侣,跳岩波影逗灵犀。　行离古巷幽深处,两岸人潮舞彩霓。　(七)　闹市喧嚣耳不闻,千重翠岭簇山村。　无风晚树蝉声急,带雨秋云夕照昏。　乱石堆桥白溪水,修篁夹道绿苔痕。　槿篱茅舍两三户,袅袅炊烟静掩门。　(八)　久慕湘江橘子洲,今朝有幸得清游。　春风作伴携亲友,烟雨同行赏画楼。　竹浪浮天摇静月,松涛动地荡方舟。　伟人巨像花丛笑,浩气长存贯九州。　\ue50a邮箱:584768092